text: হিন্দুধর্মে, যম (), হচ্ছে মৃত্যুর দেবতা। ঋগ্বেদে তার সম্পর্কে উল্লেখ করা হয়েছে যে, তিনি মানবজাতিকে বাস করার জন্য একটি জায়গা খুঁজে বের করতে সাহায্য করেছেন, এবং প্রত্যেক ব্যক্তিকে তাদের পছন্দমত পথ বেছে নেবার বা স্বাধীনভাবে সিদ্ধান্ত নেবার ক্ষমতা প্রদান করেছেন। বৈদিক মতবাদ অনুযায়ী যম হচ্ছেন প্রথম নশ্বর ব্যক্তি যিনি মৃত্যুবরণ করেছিলেন এবং স্বর্গীয় আবাসে গমন করেছিলেন; যার ফলে তিনি মৃত্যুর দেবতায় উত্তীর্ণ হন। পৌরাণিক কথায় তাকে তার যমজবোন "যমুনার" সাথে সম্পর্কিত করা হয়।
  
  বৈশিষ্ট্যসমূহ 
  থাম্ব|দণ্ড ধারণরত অবস্থায় যম।
  হিন্দুধর্মে যম হচ্ছে মৃত্যুর দেবতা। তিনি "ধর্মরাজ" ও "কালদেব" নামেও পরিচিত। তিনি সূর্যদেব ও সংঙ্গার পুত্র।
  
  কঠোপনিষদে, যমকে বিস্ময়-বালক নচিকেতার একজন শিক্ষক হিসেবে বর্ণনা করা হয়েছে, এবং তাদের কথোপকথন দ্বারা মানুষের প্রকৃতি, জ্ঞান, আত্মা (আত্ম, স্ব) এবং মোক্ষ (মুক্তি) বর্ণনা করা হয়েছে।
  
  মহাভারতে, তিনি হচ্ছেন যুধিষ্ঠিরের পিতা (তিনি ধর্মরাজ নামেও পরিচিত), যিনি পঞ্চপাণ্ডবদের মধ্যে সবচেয়ে বড় ছিলেন (কর্ণের জন্ম কুন্তীর বিবাহের পুর্বে হয়েছিল, সুতরাং বলা যেতে পারে কর্ণ যুধিষ্ঠিরের বড় ভাই ছিলেন) মহাভারত অনুযায়ী তিনি বিদুর রূপে জন্মগ্রহণ করেছিলেন।
  
  ঋগ্বেদে যম 
  যমের যমুনা নামে একজন যমজ বোন আছে। ঋগ্বেদের মাত্র তিনটি শ্লোকে (১০.১৪, ১০.১৩৫, এবং ১০.১৫৪) তাকে আহ্বান করা হয়েছে। আরেকটি শ্লোক (১০.১০) তার এবং তার বোন যমীর সংলাপ নিয়ে গঠিত। ঋগ্বেদে যমের নাম প্রায় পঞ্চাশ বার উল্লেখ করা হয়েছে, কিন্তু প্রায় এককভাবে প্রথম এবং (আরও ঘন ঘন ভাবে) দশম গ্রন্থের (মণ্ডল) মধ্যে।
  
  অগ্নিদেবের, যিনি মৃতদেহের পরিবাহক, সাথে যমদেবের ঘনিষ্ঠ সম্পর্ক রয়েছে। ঋগ্বেদের ১০.১২.৫ শ্লোকে অগ্নিকে যমদেবের একজন বন্ধু (কাম্য), ঋগ্বেদের ১০.৫২ শ্লোকে অগ্নিকে যমের পুরোহিত বলা হয়েছে, যিনি মৃতদেহ ধ্বংস করেন। ঋগ্বেদের ১.১৬৪.৪৬ শ্লোকে অগ্নি, যম ও মত্রিসভান কে একসাথে অন্যান্য ঐশ্বরিক শক্তির ন্যায় একটি ঐশ্বরিক শক্তি হিসেবে বর্ণনা করা হয়েছে, যেখানে বলা হয়েছে " জ্ঞানী ঋষিরা একজনকে বিভিন্ন নামে আহ্বান করে থাকেন।"
  
  মূর্তিশিল্প 
  তার গায়ের রঙ বজ্র মেঘের ন্যায় গাঢ় রঙের হওয়া উচিত। তার চার হাত। তার হাতে থাকে- গদা,যমদন্ড ও মৃত্যুপাশ। তার বাহন মহিষ। বিষ্ণুধর্মোত্তর অনুযায়ী তাকে চার বাহু বিশিষ্ট এবং সোনালি হলুদ রঙের পরিধেয় বস্ত্র দ্বারা চিত্রিত করা হয়। তার একহাতে দড়ি দ্বারা নির্মিত যে ফাঁসটি দেখা যায় সেটিই হলো মৃত্যুপাশ। তার আরেক হাতে একটি দণ্ডও দেখা যায় সেটিই হলো যমদন্ড।
  
  আরো দেখুন 
  
   অগ্নি
   মাতারিসভান
   অলক্ষ্মী
   চিত্রগুপ্ত
   ধূমাবতী
   কালান্তক
   কালী / তারা
   মহাকাল
   মার্কণ্ডেয়
   নচিকেতা
   নরক
   বৈতরণী নদী
   যম
   যমী
   যুধিষ্ঠির
  
  পাদটীকা
  
  তথ্যসূত্র
  
  আরও পড়ুন 
   
   Meid, W. 1992. Die Germanische Religion im Zeugnis der Sprache.  In Beck et al., Germanische Religionsgeschichte – Quellen und Quellenprobleme, pp. 486–507.  New York, de Gruyter.
  
  বহিঃসংযোগ 
   Dying, Yamaraja and Yamadutas
   Yama's subordinance to Vishnu
  
  বিষয়শ্রেণী:হিন্দু দেবদেবী
title: যম (হিন্দুধর্ম)